62015TJ0156_INF
A Törvényszék (negyedik tanács) 2019. március 12‑i ítélete – Franciaország kontra Bizottság
(T‑156/15. sz. ügy)
„EMOGA és EMGA –A finanszírozásból kizárt kiadások – Franciaország által kifizetett kiadások – Területalapú támogatási program – Eljárási garanciák – 885/2006/EK rendelet – Az »állandó legelő« fogalma – 1120/2009/EK rendelet – A takarmánytermő területek nem megfelelő meghatározásán alapuló nemzeti ellenőrzési rendszer – Az összes kiadás kizárása – Arányosság – Francia vidékfejlesztési program – Hátrányos természeti adottságú területek – 1975/2006/EK rendelet – 65/2011/EU rendelet – Pénzügyi átalánykorrekció – Helyszíni ellenőrzések – Az állománysűrűség kritériuma – Állatok megszámlálása – A cukoripar szerkezetátalakítására szolgáló ideiglenes rendszer – 320/2006/EK rendelet – 968/2006/EK rendelet– A szerkezetátalakítási támogatás megítélésének feltételei – A »termelőberendezések« fogalma – A silók használatának a támogatás iránti kérelem benyújtásának időpontjában való értékelése – A »teljes leszerelés« fogalma – Arányosság – Egyenlő bánásmód – A VI/5330/97. sz. dokumentum 2. melléklete”
1.
Mezőgazdaság – Az EMGA és az EMVA általi finanszírozás – Végső elszámolás – Bizonyos kiadások finanszírozásának végleges megtagadása – Előzetes kontradiktórius eljárás szükségessége – A Bizottság általi tájékoztatás az ellenőrzés eredményeiről – Az érintett tagállamnak felrótt szabálytalanságok pontos azonosítására vonatkozó kötelezettség – Terjedelem
(1290/2005 tanácsi rendelet, 31. cikk; 885/2006 bizottsági rendelet, 11. cikk, (1) bekezdés)
(lásd: 92–96., 108., 123. pont)
2.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – A felperes kereseti kérelmeinek egyértelmű megfogalmazása
(A Bíróság alapokmánya, 21. cikk és 53. cikk; a Törvényszék eljárási szabályzata, 76. cikk)
(lásd: 144. pont)
3.
Mezőgazdaság – Az EMVA általi finanszírozás – Támogatások nyújtása – A tagállamok hatékony közigazgatási és helyszíni ellenőrzési rendszer létrehozásával kapcsolatos kötelezettsége – Az állatok összeírására vonatkozó követelmény – Állatállomány‑sűrűségi kritérium – Kiszámítási módozatok – E kritérium vizsgálata az állatazonosítással vagy az állattenyésztési támogatásokkal összefüggésben végzett ellenőrzések során – Megengedhetőség – Feltételek
(1975/2006 bizottsági rendelet, 5. cikk, (2) bekezdés, 12. cikk, 14. cikk, (2) bekezdés, 15. cikk, (3) bekezdés; 65/2011 bizottsági rendelet, 4. cikk, (4) bekezdés, 12. cikk és 14. cikk, (2) bekezdés)
(lásd: 159., 161., 164., 165., 168., 174., 176., 178., 180., 188. pont)
4.
Mezőgazdaság – Közös piacszervezés – Cukor – A cukoripar szerkezetátalakítására szolgáló ideiglenes rendszer – Szerkezetátalakítási támogatások – A termelőberendezések fogalma – A támogatás kedvezményezettje által előállított cukor tárolására szolgáló silók – Bennfoglaltság – Más célokra is használt silók – Hatás hiánya – Silók, amelyek kizárólag a kvótán belül előállított, más termelők által raktározott vagy ezektől vásárolt cukor tárolására szolgálnak – Kizárólag a cukor értékesítéséhez kapcsolódó csomagolásra vagy kiszerelésre használt silók – Kizártság
(320/2006 tanácsi rendelet, 3. és 4. cikk; 968/2006 bizottsági rendelet, 4. cikk)
(lásd: 200., 201. pont)
5.
Mezőgazdaság – Közös piacszervezés – Cukor – A cukoripar szerkezetátalakítására szolgáló ideiglenes rendszer – Szerkezetátalakítási támogatások – Az elrendelés feltételei – A termelőberendezések leszerelése – Teljes vagy részleges leszerelés – Fogalmak – A támogatási kérelem időpontjában meghozandó döntés – Azon kötelezettség, hogy ugyanezen időpontban az összes leszerelendő termelőberendezést megjelöljék
(320/2006 tanácsi rendelet, 3. cikk, (1), (4) és (5) bekezdés, és 4. cikk, (2) és (3) bekezdés; 968/2006 bizottsági rendelet, 4. cikk, (1) bekezdés, b) pont, és (2) bekezdés, és 9. cikk, (2) bekezdés, a) és c) pont)
(lásd: 206–218., 222., 227–229., 244., 245., 255., 256. pont)
6.
Mezőgazdaság – Közös piacszervezés – Cukor – A cukoripar szerkezetátalakítására szolgáló ideiglenes rendszer – Szerkezetátalakítási támogatások – A termelőberendezések fogalma – Az említett berendezések leszerelése – 25%‑os pénzügyi korrekció alkalmazása a teljes leszereléshez nyújtott támogatásban részesülő, és a tároló silókat fenntartó termelőknek nyújtott támogatásokra – Az arányosság elvének és az egyenlő bánásmód elvének megsértése – Hiány
(320/2006 tanácsi rendelet, 3. és 4. cikk; 968/2006 bizottsági rendelet, 4. cikk)
(lásd: 263–265., 273., 274. pont)
Tárgy
Az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. január 16‑i (EU) 2015/103 bizottsági végrehajtási határozat (HL 2015. L 16., 33. o.) részleges megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. január 16‑i (EU) 2015/103 bizottsági végrehajtási határozatot megsemmisíti annyiban, amennyiben az az első pillérbe tartozó területalapú közvetlen támogatások címén Felső‑Korzikán a Francia Köztársaság által kifizetett összes kiadást kizárja az európai uniós finanszírozásból a 2011‑es és 2012‑es igénylési évek tekintetében.
2)
A Törvényszék a keresetet az ezt meghaladó részében elutasítja.
3)
Az Európai Bizottság és a Francia Köztársaság maga viseli saját költségeit.
4)
Az Olasz Köztársaság és Magyarország maga viseli saját költségeit.